钦定古今图书集成/明伦汇编/官常典/第767卷 > 郑薰
## 钦定古今图书集成/明伦汇编/官常典/第767卷 > 郑薰

按《唐书》本传：“薰字子溥，亡乡里世系。擢进士第，历考
功郎中，翰林学士，出为宣歙观察使。前人不治，薰颇
以清力自将。牙将素骄，共谋逐出之。薰奔扬州，贬棣
王府长史，分司东都。懿宗立，召为太常少卿，擢累吏
部侍郎。时数大赦，阶正议光禄大夫者，得荫一子，门
施戟。于是宦人用阶请荫子，薰却之，不肯叙。宰相杜”
悰才其人拟判度支，辞。又拟刑部、兼御史中丞，固辞
乃免。久之，进左丞。性爱友，纠族百口，禀不充。求外迁，
拟华州刺史，辄留中，为幸侍酬沮。后以太子少师致
仕。薰端劲，再知礼部，举引寒俊，士类多之。既老，号所
居为“隐岩”，莳松于廷，号“七松处士”云。